\nDe cate ori nu ne-am dorit sa fim ultimii, dar, in acelasi timp, primii deasupra liniei? Adica intre castigatori, desi cei de pe urma dintre ei. Nimeni nu are chef sa piarda. Numai ca viata te aduce, cateodata, sub linie. Daca ai noroc, mai iesi la suprafata, mai tragi o gura de aer, arunci o privire, poate chiar... plutesti. Macar un timp. in aceasta carte sunt ''povesti'' despre cum e sub linie, de ce s-a ajuns acolo, ce se intampla pe acolo, cum si daca se mai iese la suprafata. Robert serban pare ca scrie atat de firesc si de simplu, incat uneori ai impresia ca ai mai citit undeva cuvintele sale. in propriile-ti ganduri, probabil.\n